**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

23.05.2024. sēdes lēmumu Nr.413

(protokols Nr.9, 86.)

**Projektu konkursa „Radīts Limbažu novadā”**

**NOLIKUMS**

# VISPĀRĪGIE JAUTĀJUMI

1.1. Šajā nolikumā lietotie termini:

1.1.1. Konkursa rīkotājs – Limbažu novada pašvaldība;

1.1.2. Konkurss - Konkursa rīkotāja administrētais konkurss “Radīts Limbažu novadā”, kas paredz turpmāku mārketinga centra “Radīts Limbažu novadā” darbības nodrošināšanu;

1.1.3. Mārketinga centrs “Radīts Limbažu novadā”– veikals - izstāžu zāle, Salacgrīvā, Rīgas ielā 13, kurā Limbažu novada uzņēmējiem ir iespēja izvietot viņu ražotās preces un reklamēt sniegtos pakalpojumus;

1.1.4. Konkursa idejas pieteikums - Granta pretendenta sagatavots un iesniegts idejas pieteikums mārketinga centra “Radīts Limbažu novadā”, Salacgrīvā, Rīgas ielā 13, turpmākai darbībai atbilstoši šī nolikuma prasībām;

1.1.5. Grants – Konkursa rīkotāja piešķirts finansējums komercdarbības atbalstam mārketinga centra “Radīts Limbažu novadā” darbības nodrošināšanai Salacgrīvā, Rīgas ielā 13;

1.1.6. Granta pretendents – Limbažu novadā reģistrēta juridiska persona vai fiziska persona, kas reģistrējusies kā saimnieciskās darbības veicējs vai kas uzvaras gadījumā reģistrēsies kā saimnieciskās darbības veicējs vai komersants, un kas atbilst šī nolikuma prasībām un ir iesniegusi Konkursa idejas pieteikumu;

1.1.7. Komisija - Konkursa vērtēšanas komisija, kas sastāv no 7 (septiņiem) komisijas locekļiem;

1.1.8. Granta saņēmējs - Konkursa uzvarētājs, kurš Konkursa idejas pieteikumā piedāvās zemāko prasīto Granta summu mārketinga centra “Radīts Limbažu novadā” darbības nodrošināšanai un kurš atbilst visām šajā nolikumā izvirzītajām prasībām un kurš noslēdzis līgumu ar Konkursa rīkotāju;

1.1.9. Līdzfinansējums – Granta saņēmēja rīcībā esoši uzrādāmi finanšu līdzekļi, kas tiks ieguldīti idejas realizācijā, ko uzrāda tāmē pie iesnieguma.

1.2. Šis nolikums nosaka kārtību, kādā piešķir Grantu Granta saņēmējam Konkursa rīkotāja administrētajā Konkursā.

1.3. Konkursa mērķis ir iedvesmot aktīvai darbībai Limbažu novada uzņēmējus, kā arī jaunu uzņēmēju darbības uzsākšanu, nododot uz vienu gadu, ar iespēju, ņemot vērā uzņēmēja darbības izvērtējumu, pagarināt uz laiku līdz trim gadiem, pilnībā mārketinga centra “Radīts Limbažu novadā” administrēšanu un darbību ar mērķi attīstīt vietējo ražotāju aktivitāti.

1.4. Atbalsts mārketinga centra “Radīts Limbažu novadā” darbības nodrošināšanai tiek sniegts kā Grants saskaņā ar Komisijas 2023.gada 13.decembra Regulu Nr.2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.2023/2831). Granta saņēmējs nav *de minimis* atbalsta sniedzējs.

1.5. Konkursa vērtēšanā prioritāte tiks dota tam Granta pretendentam, kuram ir pieredze tirdzniecības uzņēmējdarbības nozarē.

1.6. Konkursu finansē Limbažu novada pašvaldība.

# KONKURSA IZSLUDINĀŠANA

2.1. Konkursa norises laiks - saskaņā ar Limbažu novada domes lēmumu.

2.2. Konkursa rīkotājs paziņojumu par Konkursa sākšanu publicē tīmekļvietnē www.limbazunovads.lv.

2.3. Paziņojumā tiek norādīta šāda informācija:

2.3.1. Konkursa rīkotājs;

2.3.2. Konkursa nosaukums;

2.3.3. Konkursa mērķis un pieteikšanās kārtība;

2.3.4. Konkursa pieteikumu iesniegšanas vieta;

2.3.5. Konkursa pieteikumu iesniegšanas termiņš;

2.3.6. Kontaktinformācija.

2.4. Ar Konkursa nolikumu var iepazīties:

2.4.1. tīmekļvietnē lapā www.limbazunovads.lv;

2.4.2. Limbažu novada pašvaldības Alojas, Limbažu un Salacgrīvas apvienības pārvalžu pakalpojumu sniegšanas centros

# GRANTA PRETENDENTA TIESĪBAS UN TAM IZVIRZĪTĀS PRASĪBAS

3.1. Konkursa idejas pieteikumu iesniedz Granta pretendents. Konkursa idejas pieteikumu nevar iesniegt tāda juridiska vai fiziska persona:

3.1.1. kam ir ierosināta tiesiskās aizsardzības procesa lieta, tiek īstenots tiesiskās aizsardzības process vai tam ir pasludināts maksātnespējas process;

3.1.2. kura pilnā apmērā un normatīvajos aktos noteiktajos termiņos nav samaksājusi nodokļus un/vai citus valsts vai pašvaldību noteiktos obligātos maksājumus;

3.1.3. kura savu komercdarbību veic vai plāno veikt:

3.1.3.1. saistībā ar rūpniecisku alkoholisko dzērienu ražošanu, vairumtirdzniecību;

3.1.3.2. saistībā ar tabakas izstrādājumu ražošanu;

3.1.3.3. saistībā ar azartspēlēm un derībām;

3.1.3.4. operācijas ar nekustāmo īpašumu;

3.1.3.5. ar intīma rakstura izklaidi saistītā nozarē;

3.2. Granta pretendents ir atbildīgs par Konkursa idejas pieteikumā ietvertās informācijas un iesniegto dokumentu patiesumu un īstumu.

3.3. Granta saņēmējam tiek piešķirts finansējums projekta īstenošanai un attīstīšanai, kura apjoms nepārsniedz Limbažu novada domes lēmumā noteikto, ar mērķi nodrošināt mārketinga centra darbību “Radīts Limbažu novadā” 3 gadus.

3.4. Granta pretendenta Līdzfinansējums ir 50% apmērā no prasītās Granta kopsummas, neiekļaujot preču iepirkšanas izdevumus.

3.5. Granta pretendents var būt esošs uzņēmums, kā arī fiziska persona, kura uzsāk jaunu uzņēmējdarbību Limbažu novadā.

3.6. Granta apguves termiņš ir 12 (divpadsmit) mēneši no līguma ar Konkursa rīkotāju noslēgšanas brīža. Ņemot vērā Granta saņēmēja pirmā gada darbības izvērtējumu, Konkursa rīkotājs ir tiesīgs pieņemt lēmumu par Granta piešķiršanu mārketinga centra “Radīts Limbažu novadā” darbības nodrošināšanai turpmākajiem 24 mēnešiem atbilstoši Konkursa idejas pieteikumā norādītajam.

3.7. Granta pretendentam ir pienākums ievērot Konkursa nolikumu.

3.8. Granta pretendentam - fiziskai personai - uzvaras gadījumā, ir pienākums 10 dienu laikā no komisijas lēmuma pieņemšanas dienas reģistrēties kā saimnieciskās darbības veicējam vai komersantam. Ja objektīvu iemeslu dēļ, to nevar izdarīt 10 dienu laikā, Granta pretendentam rakstiski jāinformē par to Konkursa rīkotājs.

3.9. Granta pretendentam ir šādas tiesības:

3.9.1. Lūgt Konkursa rīkotājam izskaidrot nolikumu, iepazīties ar mārketinga centra “Radīts Limbažu novadā” preču sortimentu, ar mārketinga centra “Radīts Limbažu novadā” telpām un tā nodrošinājumu, vēršoties pie Konkursa rīkotāja;

3.9.2. Konkursa uzvaras gadījumā saņemt lēmumu par Konkursa rezultātiem;

3.9.3. Slēgt līgumu un saņemt Granta daļu reizi ceturksnī, ja Komisija ir atzinusi Granta pretendentu par Granta saņēmēju.

3.9.4. Saņemt konsultācijas par pieteikuma aizpildīšanu pie Limbažu novada pašvaldības Attīstības un projektu nodaļas sūtot e-pastu uz: attistibas.nodala@limbazunovads.lv

# KONKURSA NORISE UN PIETEIKUMA SAGATAVOŠANAS PRASĪBAS

4.1. Lai piedalītos konkursā, Granta pretendentam jāiesniedz Konkursa idejas pieteikums Konkursa rīkotājam.

4.2. Konkursa idejas pieteikumā jābūt šādām sastāvdaļām:

4.2.1. aizpildīta Konkursa pieteikuma veidlapa (1.Pielikums), atšifrējot prasītā Granta un pašu finansējuma izlietošanas pozīcijas turpmākajiem 3 gadiem pa 12 mēnešu periodiem, norādot izmaksu pozīcijas un par katru pozīciju norādot pašu finansējums vai Grants. Plānotās mārketinga izmaksu pozīcijas skaidrojamas detalizēti, katrai aktivitātei norādot plānotās izmaksas sadalījumā Grants un pašu finansējums;

4.2.2. jau reģistrētiem komersantiem papildus jāiesniedz iepriekšējā finanšu gada pārskats, bet reģistrētiem saimnieciskās darbības veicējiem finanšu gada deklarācija par iepriekšējo gadu;

4.2.3. aizpildītas *de minimis* atbalsta veidlapas izdruka vai norādīta sistēmā izveidotās un apstiprinātās veidlapas identifikācijas numuru. Veidlapa aizpildāma saskaņā ar Ministru kabineta 2018.gada 21.novembra noteikumiem Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” (turpmāk – MK noteikumi Nr.715)”;

4.2.4. norādīta vai pievienota cita informācija, ko Granta pretendents uzskata par nepieciešamu.

4.3. Konkursa idejas pieteikums sagatavojams datorrakstā valsts valodā. Konkursa idejas pieteikumam jābūt bez labojumiem un dzēsumiem.

# KONKURSA PIETEIKUMA ATBALSTĀMĀS UN NEATBALSTĀMĀS IZMAKSAS

5.1. Par atbalstāmām (līdzfinansējamām) Granta saņēmējam tiek noteiktas izmaksas, kas tieši saistītas ar šādām vajadzībām:

5.1.1. mārketinga izdevumi. Tie ir vispārēji pēc savas būtības un pieejami ikvienam interesentam un saimnieciskās darbības veicējam;

5.1.2. licenču iegāde, licenču pārreģistrācija;

5.1.3. preču zīmes reģistrācija;

5.1.4. telpu nomas maksa par telpu nomu mārketinga centra vajadzībām Rīgas ielā 13, Salacgrīvā un maksa par patērēto elektroenerģiju, kā arī citi izdevumi, kas saistīti ar iepriekš minēto telpu nomu un ar telpu lietošanu saistītās izmaksas, t.sk., izmaksas, kas saistītas ar telpu komunālajiem pakalpojumiem;

5.1.5. zīmola “Radīts Limbažu novadā” ieviešanas izmaksas (fiziskais telpu noformējums, reklāmas materiāli u.tml.);

5.1.6. citām pamatotām vajadzībām (lēmumu par pamatotību pieņem Komisija, balsojot ar vienkāršu balsu vairākumu).

5.2. Par neatbalstāmām izmaksām tiek noteiktas šādas izmaksas:

5.2.1. izmaksas, kas radušās pirms līguma ar Konkursa rīkotāju noslēgšanas;

5.2.2. telpu remonta izmaksas;

5.2.3. darba algas un nodokļi;

5.2.4. Konkursa idejas pieteikuma sagatavošanas izmaksas;

5.2.5. preču iegādes izmaksas;

5.2.6. visas citas izmaksas, izņemot tās, kas iekļautas atbalstāmajās izmaksās.

# KONKURSA PIETEIKUMA IESNIEGŠANA

6.1. Konkursa idejas pieteikuma iesniegšanas veidi:

6.1.1. cauršūts (caurauklots) Konkursa pieteikums ievietojams aizlīmētā aploksnē ar norādi “Pieteikums projektu konkursam “Radīts Limbažu novadā”” un personīgi iesniedzams Limbažu novada pašvaldības Klientu apkalpošanas centrā (Rīgas ielā 16, Limbažos) vai Salacgrīvas apvienības pārvaldē (Smilšu ielā 9, Salacgrīvā) vai Alojas apvienības pārvaldē (Jūras ielā 13, Alojā) iesūtot papildus Konkursa pieteikumu elektroniskā formā uz e-pasta adresi: pasts@limbazunovads.lv. Uz aploksnes jānorāda informācija par iesniedzēju un kontaktadrese;

6.1.2. Konkursa pieteikumu nosūtot pa pastu Limbažu novada pašvaldībai, Rīgas ielā 16, Limbažos, Limbažu novadā, LV-4001, ar norādi “Pieteikums projektu konkursam “Radīts Limbažu novadā””, iesūtot papildus Konkursa pieteikumu elektroniskā formā elektronisko versiju uz e-pasta adresi: pasts@limbazunovads.lv;

6.1.3. Konkursa pieteikumu, parakstītu ar drošu elektronisko parakstu, nosūtot uz pasts@limbazunovads.lv ar norādi “Pieteikums projektu konkursam “Radīts Limbažu novadā””.

## 6.2. Konkursa idejas pieteikums iesniedzams, ievērojot konkursa izsludināšanas termiņu saskaņā ar Limbažu novada domes lēmumu.

6.3. Pieteikumi, kas tiks saņemti pēc Konkursa beigu termiņa, netiks izskatīti, un neatvērtā veidā tiks nosūtīts atpakaļ Granta pretendentam.

6.4. Granta pretendentam nav tiesības pēc Konkursa idejas pieteikuma iesniegšanas Konkursa rīkotājam to labot vai papildināt.

# KONKURSA PIETEIKUMA VĒRTĒŠANA UN REZULTĀTU PAZIŅOŠANA

7.1. Konkursa vērtēšanas Komisija (turpmāk – Komisija) tiek izveidota ar Limbažu novada domes lēmumu.

7.2. Komisijai Konkursa idejas pieteikumu vērtēšanā ir tiesības pieaicināt neatkarīgus ekspertus viedokļa paušanai.

7.3. Komisija jebkuru lēmumu pieņem ar vienkāršu balsu vairākumu.

7.4. Pašvaldība veic atbalsta pretendenta izvērtēšanu atbilstoši Komisijas regulas Nr.2023/2831 nosacījumiem uz atbalsta piešķiršanas brīdi. Konkursa idejas pieteikuma vērtēšana notiek divās kārtās:

7.4.1. pirmajā kārtā Komisijas sekretārs pārbauda Konkursa idejas pieteikuma formālo atbilstību šajā nolikumā izvirzītajām prasībām (vai Konkursa idejas pieteikums atbilst šajā Konkursa nolikumā noteiktajai formai, vai iesniegti visi nepieciešamie dokumenti; vai ir parakstīti visi iesniegtie dokumenti; vai Konkursa idejas pieteikums iesniegts noteiktajā laikā un citas formālās prasības, kas neietver Konkursa idejas pieteikuma satura vērtēšanu). Konkursa idejas pieteikums, kurš neatbilst kaut vienai šajā nolikumā izvirzītajai prasībai, tiek noraidīts un netiek virzīts uz Konkursa idejas pieteikuma otrās kārtas vērtēšanu;

7.4.2. otrajā kārtā tiek vērtēta Konkursa idejas pieteikuma atbilstība pēc satura. Vērtēšana notiek katram Komisijas loceklim vērtējot iesniegtos Konkursa idejas pieteikumus, izmantojot salīdzinošo metodi. Komisijas loceklis sarindo šos Konkursa idejas pieteikumus pēc salīdzinošās metodes. Komisijai ir tiesības uzaicināt Granta pretendentu sniegt iesniegtā Konkursa idejas pieteikuma prezentāciju klātienē, kā arī sniegt atbildes uz Komisijas uzdotajiem jautājumiem.

7.5. Ja Konkursa idejas pieteikuma vērtēšanas gaitā Komisija konstatē, ka Konkursa idejas pieteikuma iesniedzējs Konkursa pieteikuma vērtēšanas gaitā ir centies iegūt konfidenciālu informāciju vai jebkādā veidā ietekmēt lēmuma pieņemšanas procesu, Komisija noraida konkrēto Konkursa idejas pieteikumu un tā iesniedzējs nevar tikt pasludināts par Granta saņēmēju.

7.6. Konkursa vērtēšanas komisijai ir tiesības Granta pretendentam pieprasīt iesniegt papildus informāciju, ja tāda nepieciešamība rodas izvērtēšanas procesā.

7.7. Par Granta saņēmēju Komisija pasludina Granta pretendentu, kuram pēc Komisijas lēmuma tiek piešķirts Granta finansējums. Komisijas lēmums ir galīgs un nav pārsūdzams.

7.8. Komisija lēmumu par Konkursa rezultātiem pieņem ne vēlāk, kā 10 darba dienu laikā pēc Konkursa idejas pieteikumu iesniegšanas termiņa beigām.

7.9. Konkursa vērtēšanas Komisijas lēmums par Konkursa rezultātiem tiek paziņots to publicējot tīmekļvietnē lapā www.limbazunovads.v un Komisijas sekretāram personīgi sazinoties ar katru Konkursa idejas pieteikuma iesniedzēju.

7.10. Granta saņēmējam līgums par Granta piešķiršanu ir jānoslēdz ne vēlāk kā 20 (divdesmit) darba dienu laikā no Komisijas lēmuma pieņemšanas dienas. Ja objektīvu iemeslu dēļ to nav iespējams veikt 20 (divdesmit) darba dienu laikā, Granta pretendents par to rakstiski informē Konkursa rīkotāju. Pirms līguma ar Konkursa rīkotāju noslēgšanas Konkursa rīkotāji pārbauda Uzņēmumu reģistrā, vai Granta saņēmējs ir reģistrējies kā komercdarbības veicējs un Valsts ieņēmumu dienestā par nodokļu parādu neesamību konkrētajam Granta saņēmējam. Nepieciešamības gadījumā Konkursa rīkotājs var lūgt pretendentam iesniegt citu informāciju vai dokumentus, lai pārbaudītu Granta saņēmēja sniegtās informācijas patiesumu un īstumu vai atbilstību šī nolikuma prasībām.

7.11. Ja Granta saņēmējs nav izpildījis kādu no šī nolikuma 7.10.punkta nosacījumiem vai jebkādu citu iemeslu dēļ neslēdz līgumu ar Konkursa rīkotāju par Granta piešķiršanu, Granta saņēmējs zaudē tiesības uz Granta iegūšanu.

# GRANTA PIEŠĶIRŠANAS KĀRTĪBA

8.1. Granta saņēmējs ir atbildīgs par visu nodokļu samaksu no Granta ietvaros veiktajām izmaksām atbilstoši Latvijas Republikas normatīvajos aktos noteiktajai kārtībai.

8.2. Granta saņēmēja pienākumi:

8.2.1. nodrošināt mārketinga centra “Radīts Limbažu novadā” darbību ne mazāk kā 48 stundas nedēļā;

8.2.2. nodrošināt mārketinga centra “Radīts Limbažu novadā” reklāmas darbību Limbažu novadā ražotajai produkcijai un visa veida pakalpojuma sniedzējiem;

8.2.3. nodrošināt mārketinga centra “Radīts Limbažu novadā” preču klāstu no uzņēmējiem, kuri reģistrēti vai to saimnieciskā darbība tiek veikta Limbažu novadā, kā arī Limbažu novada mājražotājiem un amatniekiem;

8.2.4. nodrošināt iespēju Limbažu novada uzņēmējiem un vietējiem iedzīvotājiem ievietot savas preces marketinga centrā “Radīts Limbažu novadā”;

8.2.5. nodrošināt norēķinus atbilstoši savstarpējiem Līgumiem par preču piegādi un to realizāciju ne ilgāk par 30 kalendārām dienām;

8.2.6. strādāt pie Limbažu novadā ražotās produkcijas un pakalpojumu popularizēšanas, iespēju robežās piedalīties dažādos izbraukumu pasākumos un gadatirgos;

8.2.7. reizi ceturksnī iesniegt Konkursa rīkotājam atskaiti (Pielikums nr. 2) par Granta izlietojumu un mārketinga centra “Radīts Limbažu novadā” ceturkšņa apgrozījumu sadalījumā pa mēnešiem. Līdz katra gada 1.jūnijam jāiesniedz apstiprinātu Gada pārskatu vai Gada ienākumu deklarāciju.

8.3. Granta saņēmējam ir tiesības lūgt Komisijai mainīt Konkursa pieteikumā plānoto izmaksu tāmi, nepalielinot tās kopējo apmēru, detalizēti pamatojot prasību. Ja izmaksu tāmē pozīciju summas mainās ne vairāk kā 30% apmērā no plānotajām izmaksām, nepārsniedzot kopējo piešķirto Granta finansējumu un nemainot pozīcijas, ja tiek pārsniegta finansējuma kopsumma, tad Granta saņēmējs to sedz no pašu līdzekļiem iegādājoties visas izmaksu tāmē norādītās pozīcijas.

8.4. Konkursa rīkotājam ir tiesības jebkurā laikā pieprasīt papildus dokumentus, kas pamato Granta saņēmēja izdevumus atbilstoši Konkursa pieteikuma tāmei, kā arī Granta pretendenta sākotnējam līdzfinansējumam.

8.5. Granta izmaksa notiek četrās daļās. Pirmajā daļā avansā tiek izmaksāti 20% no Granta gada summas, bet atlikušie 80% no Granta summas tiek izmaksāti pēc tam, kad Granta saņēmējs iesniedzis atskaites par visu piešķirto Granta izlietojumu ceturksnī atbilstoši tāmei.

8.6. Ja naudas izlietojuma atskaite netiek iesniegta vai iesniegtie izdevumus apstiprinošie attaisnojuma dokumenti nav noformēti atbilstoši 2021. gada 21. decembra Ministru kabineta noteikumiem Nr. 877 „ Grāmatvedības kārtošanas noteikumi” vai finansējums nav izlietots atbilstoši mērķim, pārskaitītie naudas līdzekļi Granta saņēmējam pilnībā jāatgriež Konkursa rīkotājam 10 darba dienu laikā pēc atskaites iesniegšanas termiņa beigām.

8.7. Par izdevumus apliecinošiem dokumentiem tiek uzskatīti:

8.7.1. rēķins un bankas maksājuma uzdevums;

8.7.2. čeks un maksājuma uzdevums par avansa norēķinu;

8.7.3. visos maksājuma dokumentos ir jābūt uzņēmuma rekvizītiem.

8.8. Konkursa rīkotājam ir tiesības samazināt izmaksājamo Grantu vai tā daļu, ja:

8.8.1. Granta saņēmēja iesniegtajos izdevumus apliecinošajos dokumentos iekļautās summas nepamatoti pārsniedz tirgus cenas;

8.8.2. Granta saņēmējs ir izlietojis mazāku finanšu līdzekļu apjomu, nekā paredzēts Konkursa pieteikuma tāmē.

8.9. Konkursa rīkotājam ir tiesības neizmaksāt Grantu vai tā daļu, ja Granta saņēmējs:

8.9.1. jebkādā veidā ir maldinājis Konkursa rīkotāju;

8.9.2. nav iesniedzis visu pieprasīto informāciju vai dokumentus;

8.9.3. neievēro noslēgtā līguma par Granta piešķiršanu nosacījumus.

8.10. Konkursa rīkotājs patur tiesības likt nekavējoties atmaksāt izmaksāto Grantu vai tā daļu, ja Granta saņēmējs:

8.10.1. nav iesniedzis izdevumus apliecinošos vai citus prasītos dokumentus;

8.10.2. nav iesniedzis kādu no atskaitēm par Granta izlietojumu vai kāda no atskaitēm pamatotu iemeslu dēļ nav apstiprināta no Konkursa rīkotāja puses;

8.10.3. tam piešķirto Grantu vai tā daļu bez iepriekšējas saskaņošanas ar Konkursa rīkotāju izlietojis citu mērķu sasniegšanai;

8.10.4. maldinājis Konkursa rīkotāju par Granta saņēmēja sākotnējo līdzfinansējumu vai jebkādā citā veidā ir maldinājis Konkursa rīkotāju.

8.11. Ja tiek pārkāpti Komisijas regulas Nr.2023/2831 nosacījumi, *de minimis* Granta saņēmējam ir pienākums atmaksāt Pašvaldībai šī Nolikuma ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

# DE MINIMIS NORMU PIEMĒROŠANA

9.1. De minimis atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus. Ja komersants vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar Nolikumu. Ja Pretendents vienlaikus darbojas vienā vai vairākās nozarēs, kas minētas šī nolikuma 3.1.3.1.-3.1.3.5.apakšpunktos, de minimis atbalstu drīkst piešķirt tikai tad, ja tas nodrošina šo nozaru darbību vai uzskaites nodalīšanu, nodrošinot, ka darbības izslēgtajās nozarēs negūst labumu no de minimis atbalsta, ko piešķir saskaņā ar nolikumu.

9.2. “Viens vienots uzņēmums” Komisijas regulas Nr. 2023/2831 nolūkā ietver visus uzņēmumus, kuru starpā pastāv vismaz vienas no šādām attiecībām:

* + 1. vienam uzņēmumam ir kapitāla daļu īpašnieku vai dalībnieku balsstiesību vairākums citā uzņēmumā;
    2. vienam uzņēmumam ir tiesības iecelt vai atlaist cita uzņēmuma pārvaldes, vadības vai uzraudzības struktūras locekļu vairākumu;
    3. vienam uzņēmumam ir tiesības īstenot dominējošu ietekmi pār citu uzņēmumu saskaņā ar līgumu, kas noslēgts ar šo uzņēmumu, vai saskaņā ar tā dibināšanas līguma klauzulu vai statūtiem;
    4. viens uzņēmums, kas ir cita uzņēmuma kapitāla daļu īpašnieks vai dalībnieks, vienpersoniski kontrolē kapitāla daļu īpašnieku vai dalībnieku vairākuma balsstiesības minētajā uzņēmumā saskaņā ar vienošanos, kas panākta ar pārējiem minētā uzņēmuma kapitāla daļu īpašniekiem vai dalībniekiem.
    5. Uzņēmumi, kuriem kādas no 9.2.1. līdz 9.2.4. apakšpunktā minētajām attiecībām pastāv ar viena vai vairāku citu uzņēmumu starpniecību, arī ir uzskatāmi par vienu vienotu uzņēmumu.

9.3. Pirms *de minimis* atbalsta piešķiršanas pašvaldība pārbauda, vai plānotais *de minimis* atbalsts kopā ar iepriekšējos trīs gados, skaitot no atbalsta piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Komisijas regulas Nr.2023/2831 3.panta 2.punktā noteikto maksimālo *de minimis* atbalsta apmēru. Viens vienots uzņēmums ir uzņēmums, kas atbilst Komisijas regulas Nr.2023/2831 2.panta 2.punktā noteiktajam.

9.4. Par atbalsta piešķiršanas dienu tiek uzskatīta diena, kad tiek noslēgts līgums starp Granta saņēmēju un Pašvaldību.

9.5. *De minimis* atbalsta uzskaiti Pašvaldība veic saskaņā ar MK noteikumiem Nr.715 par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. Pašvaldība pārbauda Granta saņēmēja sagatavotajā *de minimis* veidlapā ietverto informāciju un tā atbilstību Nolikumā iekļautajiem Komisijas regulā Nr.2023/2831 nosacījumiem, piešķir *de minimis* atbalstu un vienas darba dienas laikā pēc līguma noslēgšanas veic piešķirtā *de minimis* atbalsta reģistrāciju sistēmā.

9.6. Lēmumu par *de minimis* atbalsta piešķiršanu pieņem līdz 2031.gada 30.jūnijam.

9.7. Šī Nolikuma ietvaros piešķirto *de minimis* atbalstu attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā citu *de minimis* atbalstu, neatkarīgi no finansējuma avota.

# KONTROLES MEHĀNISMS

10.1. Konkursa rīkotājam ir tiesības līguma darbības laikā veikt pārbaudes Granta saņēmēja darbības vietā, lai pārliecinātos par:

10.1.1. iegādāto materiālo vērtību atrašanos komercdarbības veikšanas vietā;

10.1.2. darbības norisi atbilstoši iesniegtajam Konkursa idejas pieteikumam;

10.1.3. citu saistību izpildi, kas izriet no Konkursa idejas pieteikuma un noslēgtā līguma par Granta piešķiršanu.

10.2. Granta saņēmējam reizi ceturksnī jāsniedz atskaites (Pielikums nr. 2) par Granta izlietošanu atbilstoši tāmei un mārketinga centra “Radīts Limbažu novadā” ceturkšņa apgrozījumu sadalījumā pa mēnešiem. Līdz katra gada 1.jūnijam jāiesniedz apstiprinātu Gada pārskatu vai Gada ienākumu deklerāciju.

10.3. *De minimis* Granta saņēmējs datus par saņemto atbalstu glabā 10 (desmit) gadus no tā finansējuma piešķiršanas dienas, bet Granta sniedzējs - 10 (desmit) gadus no pēdējā atbalsta piešķiršanas dienas šī Konkursa ietvaros.

# NOSLĒGUMA JAUTĀJUMI

11.1. Par Granta piešķiršanu un tā piešķiramā Granta apmēru Limbažu novada dome pieņem lēmumu, ņemot vērā Komisijas lēmumu par Konkursa uzvarētāju.

11.2. Komisijai ir tiesības pārtraukt Konkursu, un izsludināt atkārtotu Konkursu, ja tam ir objektīvs pamatojums.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PIELIKUMS Nr. 1**

Projektu konkursa „Radīts Limbažu novadā”

2024.gada \_\_\_.\_\_\_\_\_ nolikumam

**Projektu konkursa „Radīts Limbažu novadā”**

**PIETEIKUMA VEIDLAPA**

**Vispārīgā informācija**

|  |  |
| --- | --- |
| Projekta nosaukums |  |

|  |  |  |  |
| --- | --- | --- | --- |
| Plānotā/esošā uzņēmuma |  | \_ |  |
| Nosaukums |  | Uzņēmējdarbības forma |

**Uzņēmuma īpašnieki**

|  |  |  |  |
| --- | --- | --- | --- |
| Vārds, uzvārds | Personas kods | Faktiskā dzīvesvietas adrese, mobilais tel.nr. | Plānotais/esošais pamatkapitāla daļas lielums, % |
|  |  |  |  |
|  |  |  |  |
|  |  |  |  |

**Uzņēmuma vadība un galvenie speciālisti**

|  |  |
| --- | --- |
| Vārds, uzvārds | Ieņemamais amats, izglītība |
|  |  |
|  |  |
|  |  |

**Projekta apraksts** Vispārējs apraksts, uzņēmuma vai personas līdzšinējā darbība / projekta rašanās ideja, īpašnieku iegūtā pieredze u.c.

|  |
| --- |
|  |

**Projekta realizācijai nepieciešamās atļaujas, pētījumi, licences**

|  |  |  |  |
| --- | --- | --- | --- |
|  | nav nepieciešams |  | ir nepieciešamas (norādīt kādas) |

|  |  |
| --- | --- |
| Dokumenta nosaukums | Iestāde, kas izsniegs dokumentu |
|  |  |
|  |  |
|  |  |

**Produkta / pakalpojuma apraksts** Produkts / pakalpojums, ko plāno ieviest / pārdot (apraksts un tā īpašības kā saglabāt un attīstīt marketinga centru )

|  |
| --- |
|  |

**Tirgus un konkurentu apraksts** Nozīmīgākie konkurenti un informācija par tiem (t.sk. to izvērtējums u.c.)

|  |
| --- |
|  |

**Produkta / pakalpojuma atšķirība no konkurentu piedāvājuma** (kvalitāte, apkalpošanas serviss, cena u.c.)

|  |
| --- |
|  |

**Produkta / pakalpojuma realizācija** Produkta /pakalpojuma mērķauditorija un tās raksturojums/sociālā ietekme

|  |
| --- |
|  |

**Produkta / pakalpojuma sniegšanas apjomi** (cenas ar PVN), **tā pamatojums**

|  |
| --- |
|  |

**Mārketinga pasākumi, reklāma** (konkrētu pasākumu apraksts, izmaksas un sagaidāmais rezultāts)

|  |
| --- |
|  |

**Riski / problēmas, kas saistītas ar projekta realizāciju, un to novēršanas iespējas**

|  |
| --- |
|  |

**Cita būtiska informācija**

|  |
| --- |
|  |

**Finansiālās daļas aprakts**

|  |  |  |  |  |  |
| --- | --- | --- | --- | --- | --- |
| **Projekta "** **Radīts Limbažu novadā " izmaksu tāme 1. darbības gadam (12 mēnešu periodam)**  **\_\_\_\_\_./\_\_\_\_\_.gadam** | | | | | |
| **Izmaksu pozīcijas** | **Iespējamais piegādātājs** | **Cena ar PVN, EUR** | **Daudzums** | **Grants, EUR** | **Pašu finansējums/ cits finansējums, EUR** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| 1. **Kopā Granta finansējums:** | | | |  |  |
| 1. **Kopā pašu vai cits finansējums:** | | | |  |  |
| 1. **Izmaksas kopā (I+II):** | | | |  | |

|  |  |  |  |  |  |
| --- | --- | --- | --- | --- | --- |
| **Projekta "Radīts Limbažu novadā" izmaksu tāme 2. darbības gadam (12 mēnešu periodam)**  **\_\_\_\_\_./\_\_\_\_\_.gadam** | | | | | |
| **Izmaksu pozīcijas** | **Iespējamais piegādātājs** | **Cena ar PVN, EUR** | **Daudzums** | **Grants, EUR** | **Pašu finansējums/ cits finansējums, EUR** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| 1. **Kopā Granta finansējums:** | | | |  |  |
| 1. **Kopā pašu vai cits finansējums:** | | | |  |  |
| 1. **Izmaksas kopā (I+II):** | | | |  | |

|  |  |  |  |  |  |
| --- | --- | --- | --- | --- | --- |
| **Projekta "Radīts Limbažu novadā" izmaksu tāme 3. darbības gadam (12 mēnešu periodam)**  **\_\_\_\_\_./\_\_\_\_\_.gadam** | | | | | |
| **Izmaksu pozīcijas** | **Iespējamais piegādātājs** | **Cena ar PVN, EUR** | **Daudzums** | **Grants, EUR** | **Pašu finansējums/ cits finansējums, EUR** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| 1. **Kopā Granta finansējums:** | | | |  |  |
| 1. **Kopā pašu vai cits finansējums:** | | | |  |  |
| 1. **Izmaksas kopā (I+II):** | | | |  | |

|  |  |
| --- | --- |
| **Projekta finansējums trim gadiem** | |
| Pašu līdzekļi\*, EUR |  |
| Nepieciešamais grants, EUR |  |
| **Kopā:** |  |

\*Pašu līdzekļiem jābūt pierādāmiem un vismaz 50% apmērā no pieprasītā Granta apjoma, neiekļaujot preču iepirkšanas izdevumus.

Parakstot šo pieteikumu, apliecinu, ka visa sniegtā informācija ir patiesa, kā arī apliecinu, ka ievērošu visas Konkursa nolikuma prasības.

Granta Pretendenta

Vārds, Uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_\_\_\_\_\_\_\_

**PIELIKUMS Nr. 2**

Projektu konkursa „Radīts Limbažu novadā”

2024.gada \_\_\_.\_\_\_\_\_ nolikumam

**FINANŠU ATSKAITE**

|  |  |  |  |  |  |
| --- | --- | --- | --- | --- | --- |
| **Projekta "Radīts Limbažu novadā" finanšu atskaite par 20\_\_. Gada \_\_.ceturksni** | | | | | |
| **Izmaksu pozīcijas** | **Iespējamais piegādātājs** | **Cena ar PVN, EUR** | **Daudzums** | **Grants, EUR** | **Pašu finansējums/ cits finansējums, EUR** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| 1. **Kopā Granta finansējums:** | | | |  |  |
| 1. **Kopā pašu vai cits finansējums:** | | | |  |  |
| 1. **Izmaksas kopā (I+II):** | | | |  | |

|  |  |  |  |  |
| --- | --- | --- | --- | --- |
| **Uzņēmuma apgrozījums pa ceturksni, sadalījumā pa mēnešiem** | | | | |
|  | **1.mēnesis** | **2.mēnesis** | **3.mēnesis** | **Kopā pa ceturksni** |
| Apgrozījums EUR |  |  |  |  |

Uzņēmuma nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, Uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_